I Australian Open i 2006 nådde hun kvartfinalen i singel (tap mot Kim Clijsters), men hun vant sin første Grand Slam i mixed dobbel med Mahesh Bhupathi. Hun fortsatte med flere gode resultater utover i 2006 og vant sin første WTA-turnering etter comebacket i Roma. I resten av Grand Slam-turneringene dette året nådde hun henholdsvis fjerde, tredje og andre runde. Etter US Open vant hun imidlertid en WTA-turnering i Kolkata, India og kvalifiserte seg til sesongavslutningen i WTA (WTA Tour Championships) i Madrid. Her ble hun slått ut i innledende runder. Hun endte året som nummer 7 på rankinga.